CELEX: C2005/182/47
Language: da
Date: 2005-07-23 00:00:00
Title: Sag C-196/05: Anmodning om præjudiciel afgørelse forelagt ved kendelse afsagt den 17. februar 2005 af Finanzgericht München i sagen Sachsenmilch AG mod Oberfinanzdirektion Nürnberg

23.7.2005   
            
            
               DA
            
            
               Den Europæiske Unions Tidende
            
            
               C 182/25
            
         Anmodning om præjudiciel afgørelse forelagt ved kendelse afsagt den 17. februar 2005 af Finanzgericht München i sagen Sachsenmilch AG mod Oberfinanzdirektion Nürnberg
   (Sag C-196/05)
   (2005/C 182/47)
   Processprog: tysk
   Ved kendelse afsagt den 17. februar 2005, indgået til Domstolens Justitskontor den 4. maj 2005, har Finanzgericht München i sagen Sachsenmilch AG mod Oberfinanzdirektion Nürnberg forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal den kombinerede nomenklatur (herefter »KN«), som affattet i bilag I til forordning (EF) nr. 1789/2003 (1) af 11. september 2003 om ændring af bilag I til Rådets forordning (EØF) nr. 2658/87 (2) om told- og statistiknomenklaturen og den fælles toldtarif (EFT L 281), fortolkes således, at ost til pizza (mozzarella), der efter fremstilling lagres i en til to uger ved 2 til 4 grader celsius, skal henføres under underposition 0406 10?
            
         
               2)
            
            
               Kan afgørelsen af, om der er tale om frisk ost som omhandlet i underposition 0406 10 KN, når der ikke foreligger fællesskabsbestemmelser herom, foretages på grundlag af de organoleptiske kendetegn?
            
         
      (1)  EFT L 281, s. 1.
   
      (2)  EFT L 256, s. 1.